My Dear Cafe @ Siam Square One ชั้น5 ::
ร้านตกแต่งได้หวานแหวว สไตล์ยุโรปค่ะ มองเข้าไปตอนแรกนึกว่าเป็นร้านเบเกอรี่ แต่จริงๆแล้วมีอาหาร แนวไทย-ฝรั่ง ฟิวชั่น
ตอนนี้มีโปรโมชั่นอยู่ด้วย check-in ลด20% ไม่รู้หมดเขตเมื่อไรค่ะ
หิวกันมาก จัดเมนูแรก เป็นสลัดแซลมอน ให้ปลามาชิ้นโตเนื้อดีเลยค่ะ นำไปกริลสุกหนังกรอบเล็กๆ ผักสดหวานกรอบราดน้ำสลัดอร่อยค่ะ มีโรยไข่กุ้งมาด้วย
steak ปลากระพง ราดซอสอะไรสักอย่างจำไม่ได้ เสิร์ฟพร้อมผักเครื่องเคียงและมันบดตามสูตร รสชาติเฉยๆจานนี้
ถัดมาเป็นจานเส้นกันบ้าง เฟตูชินี่ขี้เมา ให้พริกไทอ่อนมาเยอะสะใจ ชอบค่ะ แซ่บดี
ยังไม่อิ่มเลยขอ หอยลายอบเนยและขนมปังกระเทียม รสชาติมาตรฐานค่ะ
สรุปว่าเป็นร้านอาหารแนวฟิวชั่นที่รสชาติได้มาตรฐาน ราคาก็พอๆกับร้านแนวนี้ทั่วไปค่ะ แต่การตกแต่งร้านอาจจะขัดๆกับอาหารไปนิด ฮ่าๆๆ ถ้าใครผ่านไป อย่าลืมไว้ไปดูว่ายังมีโปรโมชั่นอยู่รึป่าวนะ